text: thumb марат зайырұлы зайыров 1968 жылы 31 мамырда ақтөбе қаласында туған. қазақ. әкесі жанжаркенов зайыр қосайұлы, зейнеткер, партия қызметкері. анасы -жанжаркенова ильвера ыбырайқызы, зейнеткер, орыс тілі мен әдебиетінің мұғалімі. м.в. ломоносов атындағы мәскеу мемлекеттік университетінің экономика факультетін (1992) экономист, саяси экономия оқытушысы мамандығы бойынша; қазақ мемлекеттік заң академиясының құқықтану факультетін (2000) заңгер мамандығы бойынша бітірген. экономика ғылымдарының кандидаты (2008). кандидаттық тақырыбы: «коммерциялық банктердің қаржы топтарына үдерісін басқару». қазақ, орыс және ағылшын тілдерін біледі. 1993 жылдың ақпанынан қазақ бірлестігінің мемлекет меншігін басқару және өндірістік кәсіпорындарын ұйымдастыру маманы (алматы қаласы). 1993 жылдың мамырынан қр экономика министрлігі халықаралық экономикалық және қаржы ұйымдарымен өзара әрекеттесу бөлімінің бастығы. 1994 жылдың қаңтарынан «alem system» корпорациясының қаржы- экономикалық басқармасының бастығы (алматы қаласы). 1994 жылдың тамызынан «alem bank kazakhstan» шетелдік несиелерге қызмет керсету басқармасында несие бөлімінің бастығы (алматы қаласы). 1995 жылдың сәуірінен «эксимбанк казахстан» ақ несиелік келісімдер мен кепілдемелерін сараптау департаментінің директоры (алматы қаласы). 1995 жылдың қыркүйегінен аб сауданы құрылымдық қаржыландыру басқармасының бастығы, 1996 жылдың сәуірінен несиелендіру басқармасының бастығы, 1996 жылдың қарашасынан несиелендіру және филиалдарды басқару департаментінің директоры (алматы қаласы). 1997 жылдың сәуірінен «тұранәлем банкі» жақ басқарма төрағасының орынбасары (алматы қаласы). 1997 жылдан «темірбанк» аақ басқарма төрағасының орынбасары (алматы қаласы). 1998 жылдың шілдесінен «тұранәлем банкі» жақ басқарма төрағасының орынбасары (алматы қаласы). 2000 жылдың тамызынан «қазақстан халық банкі» аақ басқарма төрағасының орынбасары (алматы қаласы). 2004 жылдың ақпанынан «қазақстан халық банкі» ақ басқарма төрағасының клиенттермен жұмыс жөніндегі орынбасары; 2005 жылдың ақпанынан «қазақстан халық банкі» ақ басқарма төрағасының орынбасары (алматы қаласы). 2009 жылдың наурызынан бері «нұрбанк» ақ басқарма төрағасы (алматы қаласы). 2-ші дәрежелі «жауынгерлік қызметте үздік шыққаны үшін» (1998), «ксро қарулы күштеріне 70 жыл» (1998) медальдарымен марапатталған. саяси қайраткер ретіндегі идеалы ли куан ю. қазақстанның болашағы туралы болжамы «оптимистік». хоббиі футбол, теннис. сүйіп оқитын әдебиеті а.с. пушкин, а. дюма. үйленген. жұбайы серікөпова динара жексенғалиқызы, экспортты сақтандыру мемлекеттік корпорациясының менеджері. ұлдары- зайыров ғизат (1991 жылы туған), зайыров арсен (1997 жылы туған), зайыров мәулен (1999 жылы туған), зайыров дархан (2006 жылы туған); қызы зайырова аида (2006 жылы туған).